open-index/open-wikipedia-markdown huggingface dataset:
თერაპევტი

**თერაპევტი**— ადამიანი, რომელიც გთავაზობს ნებისმიერი სახის თერაპიას. მომზადებული პროფესიონალი ნებისმიერ სფეროში, როგორიცაა ფსიქოლოგი, სოციალური მუშაკი, მრჩეველი, ცხოვრების მწვრთნელი და სხვა. ისინი ეხმარებიან ადამიანებს სხვადასხვა ფსიქიკური და ფიზიკური საკითხების მოგვარებაში.

## მიზეზები 
თერაპევტი დაგეხმარებათ შემდეგი პრობლემების მოგვარებაში:

* შფოთვა
* დეპრესია
* ცხოვრებისეული ცვლილებების მართვა
* კვებითი აშლილობა
* მარტოობა
* კომპლექსები
* გლოვა
* დაბალი თვითშეფასება
* უარყოფითი აზრები
* ქრონიკული დაავადების დროს წარმოქმნილი ფსიქიკური აშლილობა
* უძილობა
* ტოქსიკური ურთიერთობები
* სტრესი
* ალქოჰოლზე დამოკიდებულება
* სუიციდზე ან თავის დაზიანებაზე ფიქრი
* წარსულის ტრავმა

## ტიპები 
ქვემოთ ჩამოთლილია სხვადასხვა ტიპის თერაპევტები.
* თერაპევტი დამოკიდებულებისთვის
* ხელოვნების თერაპევტი
* ბავშვების თერაპევტი
* ოჯახის თერაპევტი
* თერაპევტი ფსიქოლოგიისთვის
* იოგის თერაპევტი
* ფსიქოთერაპევტები მიეკუთვნებიან სხვადასხვა სფეროს, როგორიცაა ფსიქოლოგები, სოციალური მუშაკები, ფსიქიატრიული ექთნები და ფსიქიატრები.

## სპეციალობა 
თერაპევტი ძირითადად სპეციალიზებულია ქვემოთ მოცემულ სფეროებში:
* ქცევის დარღვევა
* საზოგადოების ფსიქიკური ჯანმრთელობა
* სკოლა და კარიერა
* რეაბილიტაცია
* ნივთიერებების ბოროტად გამოყენება

## განათლება 
თერაპევტს ან ლიცენზირებულ მრჩეველს მოეთხოვება სახელმწიფო სალიცენზიო გამოცდის კვალიფიკაცია და ასევე სასურველია ჰქონდეს მაგისტრის ხარისხი.
* ფიზიკური და გონებრივი ჯანმრთელობის გაუმჯობესება
* აზრების შესახებ ცნობიერების შექმნა და მისი გავლენა ქცევაზე
* მეგობრული მხარდაჭერა და გაგება
* სიღრმისეული ცოდნა გამოცდილებასა და ქცევებში
* თვითცნობიერება
* სოციალური ურთიერთობების გაუმჯობესება
* სტრესის მართვის სწავლა
* ისეთი საკითხების ურთიერთქმედება, როგორიცაა შიში და წუხილი.

## სქოლიო
კატეგორია:თერაპია
ინტერნალიზაცია

**ინტერნალიზაცია** — პროცესი, რომლის დროსაც სოციალური ღირებულებები, ნორმები და იდეები ინდივიდების მიერ ჩაითვლება როგორც მათი საკუთარი და აღიქმება როგორც ბუნებრივი და ნორმალური. ინტერნალიზაციის პროცესი საფუძვლად უდევს სოციალიზაციას. მის მექანიზმებსა და თავისებურებებზე ყურადღებას ამახვილებს ისეთი მიდგომები, როგორიცაა ბიჰევიორიზმი და ფსიქოანალიზი.

## ბიოლოგია 
ისეთ მეცნიერებებში, როგორიცაა ბიოლოგია, ინტერნალიზაცია არის იგივე რაც ენდოციტოზი, პროცერი, რომლის დროსაც მოლეკულებს, როგორებიცაა ცილები, უჯრედის კედელი შთანთქავს და უჯრედში გადააქვს.

## სქოლიო 
კატეგორია:სოციოლოგიური ტერმინები
კატეგორია:სოციალური ფილოსოფია
თამარ კოკოვა

**თამარ კოკოვა** (; დ. 15 მარტი, 1934) — რუსი საბჭოთა მსახიობი. რსფსრ დამსახურებული არტისტი (1971).

## ბიოგრაფია
დაიბადა 1934 წლის 15 მარტს ნალჩიკში. 1958 წელს დაამთავრა თეატრალური ხელოვნების სახელმწიფო ინსტიტუტი (ГИТИС). მისი დებიუტი კინოში სტუდენტობისას, ჯერ კიდევ მეორე კურსზე სწავლისას შედგა რეჟ. ევგენი ივანოვ-ბარკოვის ფილმში „სატ­რფოს თავ­შა­ლი“ (1955, მარიამი). 1959 წელს გახდა კინოსტუდია „ქართული ფილმის" მსახიობი. 1961 წლიდან მუშაობდა მოსკოვის კინომსახიობის თეატრ-სტუდიაში. მთლიანობაში მან კარიერის განმავლობაში ითამაშა სხვადასხვა ჟანრის 20 ფილმში.

1975 წელს თამარ კოკოვა გა­და­ღე­ბე­ბის და­სა­წყე­ბად ტაშ­კენ­ტში ჩა­ვი­და. აე­რო­პორ­ტი­დან მი­მა­ვა­ლი მსა­ხი­ო­ბი მოჰ­ყვა ავ­ტო­კა­ტას­ტრო­ფა­ში, რომელშიც სერიოზული დაზიანებები მიიღო, მათ შორის სახეზეც. მას რამდენიმე ოპერაცია ჩაუტარდა და დიდხანს მკურნალობდა. ამის შემდეგ კოკოვამ პრაქტიკულად დატოვა სამსახიობო პროფესია. ითამაშა მხოლოდ მცირე როლები კინოში და ეწეოდა დუბლირებას. თეატრში მხოლოდ ერთ სპექტაკლში იყო დაკავებული — „შემოდგომის საღამო".

ცხოვრობს მოსკოვში. მისი მეუღლეა ადვოკატი მარკ ვოზნესენსკი. ქალიშვილი — მარია ფილოლოგია, მეცნიერებათა კანდიდატი.

## ჯილდოები და აღიარება
კოკოვას მიენიჭა საკავშირო კინოფესტივალის პრიზი ქალის მთავარი როლის შესრულებისთვის ფილმში „ფატიმა". ეს ფილმი იყო მისი სადიპლომო ნამუშევარი.

## ფილმოგრაფია
## ლიტერატურა
* Кино: Энциклопедический словарь / Гл. ред. С. И. Юткевич; Редкол. Ю. С. Афанасьев, В. Е. Баскаков, И. В. Вайсфельд и др. — М.: Советская энциклопедия. 1987. — С. 206. — 640 с.

## რესურსები ინტერნეტში
* 
* 
* ქართული კინოს მშვენების უცნობი ცხოვრება

## სქოლიო
კატეგორია:დაბადებული 1934
კატეგორია:დაბადებული 15 მარტი
კატეგორია:საბჭოთა მსახიობები
კატეგორია:XX საუკუნის ქალი მსახიობები
კატეგორია:რსფსრ-ის დამსახურებული არტისტები
მატუნგაო

**მატუნგაო** (ოფიციალურად **მატუნგაოს მუნიციპალიტეტი**; ; ) ― მეხუთე კლასის მუნიციპალიტეტი ჩრდილოეთ ლანაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 14 756 ადამიანს შეადგენს. მოიცავს 12 ბარანგაის.

## კლიმატი
## რესურსები ინტერნეტში
*Matungao Profile at the DTI Cities and Municipalities Competitive Index
*Philippine Census Information
*Local Governance Performance Management System 

## სქოლიო
კატეგორია:ჩრდილოეთ ლანაოს მუნიციპალიტეტები
რიკონ სტარკი

**რიკონ სტარკი** () — ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი გმირი. ტელეადაპტაციისას მისი როლი შეასრულა ირლანდიელმა მსახიობმა არტ პარკინსონმა.

თავდაპირველად პერსონაჟი გამოჩნდა 1996 წელს გამოცემულ წიგნში „სატახტოთა თამაში“. რიკონი არის ერთ-ერთი უმდიდრესი და ძლევამოსილი „სტარკების ოჯახის“ წევრი. ფიგურირებს წიგნებში: „სატახტოთა თამაში“ (1996), „მეფეთა ჯახი“ (1998), და ცეკვა დრაკონებთან (2011)

## პერსონაჟი 
რიკონი არის ნედ და კეტლინ სტარკის მე-5 და ყველაზე უმცროსი შვილი. ნედი არის სტარკების სახლის ხელმძღვანელი. ის სტარკების სახელით არის ვინტერფელის ლორდი და 7 სამეფოდან უდიდესის ჩრდილოეთის მცველი. რიკონს ჰყავს 5 და-ძმა რობი, სანსა, არია, ბრანი და ნახევრძმა ჯონ სნოუ. თავისი და-ძმების მსგავსად რიკონს ყოველთვის თან ახლდა თავისი მგელი, რომელთანაც ძალიან ძლიერი კავშირი აქვს. მარტინის თქმით ის გარეგნულად ძალიან ჰგავს დედას. ის ბუნებით აგრესიული, გაბედული, მკაცრი, ძლიერი ნებისოფისა და მოძალადეა.

## ტელეადაპტაცია 
რიკონ სტარკის როლს არკ პარკინსონი ასრულებს წიგნების სერიის სატელევიზიციო ადაპტაციაში. 2014 წელს „Flicks and the City“-თან ინტერვიუში მან აღიარა, რომ მშობლებმა არ მისცეს უფლება ზრდასრულობის ასაკამდე ეყურებინა სერიალისთვის მისი ზრდასრული ასაკის შინაარსის გამო, გარდა რამდენიმე სცენისა, სადაც თვითონ იღებს მონაწილეობას. მოგვიანებით ინტერვიუში, რომელიც გამოქვეყნდა „New Zealand Herald“-ში 2015 წლის 7 აპრილს, პარკინსონმა აღიარა, რომ თავი დაანება „სამეფო კარის თამაშების“ ყურებას მას შემდეგ, რაც დაინახა, რომ 3 წლის ბავშვს ერთ ეპიზოდში ყელი გამოჭრეს. მოგვიანებით „IGN“-თან ინტერვიუში მან აღიარა, რომ სერიალის ყურება დაიწყო.

„IGN“-თან ინტერვიუში პარკინსონმა ისაუბრა თავის დაბრუნებასა და სიკვდილზე, სადაც თქვა: „როდესაც მე მეუბნებოდნენ, რომ ვბრუნდებოდი მე-6 სეზონისთვის, სანამ სცენარს და რაღაცეებს მაჩვენებდნენ, ბეჭდით წერილი გამომიგზავნეს რომ ეთქვათ: „მისმინე, რათა სცენარის წაკითხვისას შოკში არ დარჩე, უბრალოდ იცოდე, რომ ამ სეზონში კვდები“. ყველაფერი საკმაოდ გასაოცრად მეჩვენა, ძალიან გამიხარდა პერსონაჟის ხელახლა შეცნობა"

პარკინსონის თქმით მისის თანამემამულე ნატალია ტენა, რომელიც თამაშობდა მისი კომპანიონის ოშას როლს, ძალიან დაეხმარა მსახიობობაში. მან ასევე გაიზიარა ის, რაც რიკონმა განიცადა მამის ნედ სტარკის გარდაცვალების შემდეგ და თქვა: „მამის გარდაცვალების შემდეგ, ვფიქრობ, ის გახდა ძალიან დამოუკიდებელი და მრისხანე, ვფიქრობ, რომ რიკონი ახლა ცოტათი უფრო მოწიფულია. ის ამ ეტაპზე დიდი ხანია არ არის. ვფიქრობ, ის უფრო დამოუკიდებელი და ძლიერია“.

## ლიტერატურა
* *ჯ.რ.რ მარტინი*, სატახტოთა თამაში, აშშ., 1996
* *ჯ.რ.რ მარტინი*, მეფეთა ჯახი, აშშ., 1998
* *ჯ.რ.რ მარტინი*, ცეკვა დრაკონებთან, აშშ., 2011

## რესურსები ინტერნეტში
*რიკონ სტარკი
*არტ პარკინსონი სერიალში დაბრუნებაზე ინტერვიუ 

კატეგორია:სატახტოთა თამაში
კატეგორია:ყინულისა და ცეცხლის სიმღერის პერსონაჟები
სერგო კავკასიძე

**სერგო კავკასიძე** (დ. 28 თებერვალი, 1903 — გ. უცნობია) — ქართველი ინჟინერი. 

1930 წელს დაამთავრა საქართველოს პოლიტექნიკური ინსტიტუტის ენერგეტიკის ფაკულტეტი. 1930-1934 წლებში მუშაობდა ზაჰესის ჰიდროსადგურში, „კავკასენერგოს“ მაღალი ძაბვის ქსელების სამმართველოში ინჟინრად, ტექნიკური განყოფილების უფროსად, მთავარი ინჟინრის მოადგილედ; 1934-1941 წლებში იყო „საქენერგოს“ მაღალი ძაბვის ქსელების სამმართველოს დირექტორის მოადგილე და მთავარი ინჟინერი, „საქენერგის“ ტექნიკური განყოფილების უფროსი და მთავარი ინჟინრის მოადგილე. 1941 წლიდან სამშენებლო ტრესტ „საქჰიდროენერგომშენის“ სისტემაში იყო ხრამჰესის მშენებლობის მთავარი მექანიკოსი, ტრესტ „საქჰიდროენერგომშენის“ მაღალი ძაბვის ქსელებისა და ქვესადგურების სამშენებლო-სამონტაჟო სამმართველოს უფროსი, „საქჰიდროენერგომშენის“ მთავარი ინჟინრის მოადგილე. ხელმძღვანელობდა მაღალი ძაბვის გადამცემი ხაზებისა და ხრამჰესი-თბილისი-ზაჰესის, სოხუმი-ტყვარჩელის, ბაღნარი-გაგრის, ნავთლუღი-სამგორის ქვესადგურების მშენებლობას.

## ლიტერატურა
* საქართველოს არქიტექტორთა და მშენებელთა ენციკლოპედია, თბ., 2017, გვ. 268

## რესურსები ინტერნეტში
კატეგორია:დაბადებული 28 თებერვალი
კატეგორია:დაბადებული 1903
კატეგორია:ქართველი ინჟინრები
ზარისლი

**ზარისლი** — სოფელი აზერბაიჯანში, შუშის რაიონში, სოფელ ზარისლის ადმინისტრაციულ თემში.

## ისტორია 
1992 წლიდან ოკუპირებულია  სომხეთის  შეიარაღებული ძალების მიერ.

## სქოლიო 
კატეგორია:შუშის რაიონის სოფლები
დუდჩინე

**დუდჩინე** () — სოფელი უკრაინაში. მდებარეობს ხერსონის ოლქის კახოვკის რაიონში. 2013 წელს სოფლის მოსახლეობა 1259 კაცს შეადგენდა.

## რესურსები ინტერნეტში
* სოფლის ამინდი

კატეგორია:კახოვკის რაიონის სოფლები
ამილარი

**ამილარი ()** — ყოფილი სოფელი აზერბაიჯანში,შუშის რაიონში.

1992 წლიდან ოკუპირებულია სომხეთის შეიარაღებული ძალების მიერ.

## სქოლიო
კატეგორია:შუშის რაიონის სოფლები
ახალგაზრდის მანიფესტი

**ახალგაზრდის მანიფესტი** () — აზერბაიჯანელი მწერლის და ლიტერატურათმცოდნის მირ ჯალალის რომანი.

## ისტორია 
რომანი დაწერილია 1937–1939 წლებში და ნაწილ-ნაწილ იბეჭდებოდა ჟურნალში „რევოლუცია და კულტურა“. მნიშვნელოვანი როლი ითამაშა მწერლის შემოქმედებით ცხოვრებაში. 1940 წელს გამოიცა წიგნად.

2017 წელს რომანი ითარგმნა თურქულ ენაზე.

## სიუჟეტი 
რომანის ცენტრალური გმირები ერთი ოჯახის წარმომადგენლები — მარდანი (უფროსი ვაჟი), სონა (დედა) და ბაჰარი (უმცროსი ვაჟი), იმდროინდელი აზერბაიჯანელი გლეხობის განზოგადებული მხატვრული გამოსახულებებია. რომანში აღწერილია პატრიოტიზმი და იმ ადამიანების გმირობა, რომლებიც მზად არიან თავისუფლებისა და დამოუკიდებლობისთვის სიცოცხლე გასწირონ.

## სქოლიო 
კატეგორია:აზერბაიჯანული ლიტერატურა
ვანთის ეკლესია

**ვანთის ეკლესია** — არქიტექტურული ძეგლი თელავის მუნიციპალიტეტის სოფელ ვანთაში. ზღვის დონიდან 699 მეტრზე.

ეკლესია დარბაზული ტიპისაა და ნაშენია სხვადასხვა ზომის რიყის ქვით. კედლების ზედაპირი კი ბათქაშითაა გასწორებული. ეკლესიას აქვს ორი შესასვლელი სამხრეთით და დასავლეთით.ეკლესიის მშენებლობის დაწყების თარიღითაა მოთავსებული წარწერა ეკლესიის სამხრეთ შესასვლელის არქიტრავზე. ორივე კარის ღიობი კედლის სიბრტყეში საფეხურით შეღრმავებულ, ნახევარწრიულ, თაღით დასრულებულ არეშია გამოყვანილი სუფთად ნათალი, ქვიშაქვის ქვებით. შიგნით შესასვლელები. თანდათან განივრდება და ხურავს ნახევარწრიული თაღს. აღმოსავლეთით ღრმა აფსიდია, რომელიც დარბაზისგან გამიჯნულია ერთსაფეხურიანი პილასტრების წყვილით და მათზე გადაყვანილი საბჯენი თაღით. გრძივ კედლებზე ორ-ორი ასეთი პილასტრია, რომლებსაც ეყრდნობა კამარის  საბჯენი თაღები. პილიასტრები შესაბამის კედლებს ანაწევრებს.სამ, ტოლ ნაწილაად. დასავლეთის კამარა დასავლეთის.დაყრდნობილია კედლის მიმდებარე, საბჯენ თაღზე,  ინტერიერი ექვსი მაღალი, ნახევარწრიული თაღით და დასრულებული სარკმლითაა განათებული.  აფსიდის ცენტრში ერთი სარკმელია,  გრძივ კედლებში ორ-ორი, ერთიც — დასასავლეთ. კედელში. შიგნით, სარკმლის თაღები გამოყვანილია  შირიმის ნათალი ქვით. აფსიდში სარკმლის ჩრდილოეთით, სამი, თაღოვანი ნიშაა, სამხრეთით — ერთი. აფსიდი  წესიერი კონქითაა დასრულებული, რომლის თაღსაც ნახევარწრიული ფორმა აქვს,  დარბაზის კამარაც მსგავსი ფორმისაა. მოგვიანებით ჩატარებული რემონტის დროს აგურით განაახლეს კონქის, კამარის და საბჯენი თაღების ნაწილი. ეკლესიის ფასადები სადაა, აღმოსავლეთის და დასავლეთის ფასადებზე, ფრონტონის არეში გამოსახულია წყობაში შეღრმავებული,წითლად შეღებილი ჯვარი. სამხრეთის შესასვლელის მარჯვენა მხარეს მხედრულ წარწერიანი ქვიშაქვაა ჩასმული. შენობის კედლები რიყის ქვით ნაწყობი, ორსაფეხურიანი ლავგარდანითაა  დასრულებული.  

ეკლესიას  სარესტავრაციო სამუშაოები ჩაუტარდა  1980-იან წლებში:  კედლების საპირე წყობის ჩამოშლილი ნაწილები და ლავგარდანი. მოიხსნა დას. კედელზე დაშენებული სამრეკლოს საფუძვლის შემორჩენილი ნაშთი და ეკლესია გადაიხურა ღარისებრი კრამიტით და აღდგა შესასვლელების გარეთა ღიობები.

## რესურსები ინტერნეტში
კატეგორია:თელავის მუნიციპალიტეტის ტაძრები
თეთრიწყლების ღვთისმშობლის ეკლესია

**თეთრიწყლების ღვთისმშობლის ეკლესია** — არქეოლოგიური ძეგლი თელავის მუნიციპალიტეტის სოფელ თეთრწყლებში, ზღვის დონიდან  1150 მეტრზე.

ეკლესია მცირე ზომისაა და მდებარეობს ფსიტის ციხის დასავლეთით, ფსიტიანის ხევის პირას, ბუნებრივად მოვაკებულ ადგილზე. ძეგლი  შემორჩენილია ნანგრევებად. აგებულია რიყის ქვით, დუღაბზე.სამხრეთ ფასადის დასავლეთ მონაკვეთზე ჩანს შესასვლელის ღიობი. 3–3,5 მეტრ სიმაღლემდე სამხრეთის და აღმოსავლეთის ფასადებია შემორჩენილი, ხოლო ჩრდილოეთისა და დასავლეთის ფასადები  მთლიანად ნანგრევითაა დაფარული. ეკლესიის ჩრდილო-დასავლეთ კუთხესთან გუმბათის ყელია გადავარდნილი. რომელიც აგურითაა  ნაგები. მისი გარე ზომებია 9,5X7 მეტრი. ეკლესიის გეგმა კვადრატია. მეტნაკლებად შემორჩენილია აღმოსავლეთის ფასადი. ეკლესიას უნდა ჰქონოდა გვერდითი სათავსები — სამკვეთლო და სადიაკვნე, რომლებიც ნათდებოდა მასში გაჭრილი მართკუთხა ვიწრო და მაღალი სარკმლებით. ეკლესიის საკურთხევლის გვერდებზე ნიშებია მოწყობილი, ისევე როგორც კუნტუსის XI–XIII და ძველი შუამთის VII საუკუნის დიდი გუმბათიანი ეკლესიების. ამ ეტაპზე ვერ ხერხდება ძეგლის უკეთ გარკვევა და შემორჩენილი დეტალების მიხედვით იგი  დათარიღებული შეიძლება იქნეს VIII–IX საუკუნეებით, ეკლესიამ განიცადა აღდგენა-რესტავრაცია გვიან პერიოდში.

## რესურსები ინტერნეტში
კატეგორია:თელავის მუნიციპალიტეტის ტაძრები
კატეგორია:VIII საუკუნის ეკლესიები
ვიზერის ტარგარიენი

**ვიზერის ტარგარიენი** () — ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი გმირი. ტელეადაპტაციაში მისი როლი შეასრულა ინგლისელმა მსახიობმა ჰარი ლოიდმა.

პრინცი ვისერის ტარგარაინი არის მამის მეფე ეირის II ტარგარიენის შვილი. რობერტ ბარათეონის აჯანყებისას მისი უფროსი ძმის რეიგარ ტარგარიენის სიკვდილის შემდეგ რკინის ტახტის მემკვიდრე ვისერისი გახდა. ომის დასრულების შემდეგ ვისერისს მოუწია თავის უმცროს დასთან დეინერისთან ერთად ვესტეროსიდან გაქცევა. ვისერისი მთელი დარჩენილი ცხოვრება რკინის ტახტის დაბრუნებისთვის იბრძოდა. ის თავის თავს მამის სიკვდილის შემდეგ 7 სამეფოს კანონიერ მეფედ აცხადებდა და მას თავისუფალ ქალაქებში დაცინვიტ „მათხოვარ მეფე“-ს უწოდებდნენ.

## ბავშვობა 
პრინცი ვისერისი დაიბადა ეიგონის დაპყრობებიდან 276 წელს მეფის საბიჯელში. მეფე ეირის II ტარგარიენისა და მისი ცოლის რომელიც მისი დაც იყო დედოფალ რაელა ტარგარიენის ოჯახში. 

ეირისის პარანოიის გამო მას უწევდა მუდამ მცველების მეთვალყურეობის ქვეშ ეცხოვრა, მაგალითად მისთვის მირთმეულ ყველა კერძს დეგუსტატორები აგემოვნებდნენ. როდესაც ვისერისს დაბადების დღეზე ვესტეროსის ლორდებმა საჩუქრები გაუგზავნეს ეირისმა ყველა გაანადგურა რადგან თვლიდა რომ დაწყევლილი იყო. როდესაც რეიგარი დაქორწინდა ელია მარტელზე 280 წელს მის ქორწილში ვისერისს დასწრება აუკრძალა მეფემ.

## რესურსები ინტერნეტში
*ვისერის ტარგარიენი 

კატეგორია:სატახტოთა თამაში
კატეგორია:ყინულისა და ცეცხლის სიმღერის პერსონაჟები
აჟდარ ისმაილოვი

**აჟდარ თაღიოღლუ ისმაილოვი** (; 1938 წლის 23 აპრილი, ჩომახტური, ნახიჩევანის ასსრ — 13 მარტი, 2022, ბაქო) — აზერბაიჯანელი მეცნიერი, ფილოლოგიის მეცნიერებათა დოქტორი, პროფესორი. „91“-თაგან ერთ-ერთი, აქტიური ფუძემდებელი პარტიისა „იენი აზერბაიჯან“.

## ბიოგრაფია 
აჟდარ ისმაილოვი დაიბადა 1938 წლის 23 აპრილს ნახიჩევანის ავტონომიური რესპუბლიკის ჩომახტურ-შარურის რაიონის სოფელ ჩომახტურში. 1961 წელს დაამთავრა აზერბაიჯანის სახელმწიფო უნივერსიტეტის ფილოლოგიური ფაკულტეტი.
1963–1965 წლებში სწავლობდა აზერბაიჯანის თეატრალურ ინსტიტუტში, იყო რეჟისორ მეჰდი მამედოვის და მსახიობ რზა თაჰმასიბის სტუდენტი. 1961–1977 წლებში მუშაობდა სოფელ ჩომახტურის სკოლაში მასწავლებლად, სკოლის დირექტორად, შინაგან საქმეთა ორგანოების და გაზეთ „შარგ გაფისის“ („აღმოსავლეთის კარიბჭე“) თანამშრომელად, 1977–1994 წწ. ნახიჩევანის სახელმწიფო უნივერსიტეტის ლიტერატურის კათედრის მასწავლებელად, უფროს ლექტორად, ასოცირებული პროფესორად და პროფესორად.

## სამეცნიერო საქმიანობა 
1969 წელს იყო აზერბაიჯანის სსრ მეცნიერებათა აკადემიის ნიზამის სახელობის ლიტერატურის ინსტიტუტის დისერტანტი. აკადემიის ვიცე-პრეზიდენტის, აკადემიკოს მამედ არიფ დადაშზადეს ხელმძღვანელობით 1974 წელს დაიცვა დისერტაცია თემაზე „ჰუსეინ ჯავიდის ისტორიული დრამები“ („წინასწარმეტყველი“, „კოჭლი თეიმური“, „სიავუში“, „ხაიამი“).

1982 წელს ისმაილოვმა დაიწყო კვლევა სადოქტორო დისერტაციის დასაწერად „ჰუსეინ ჯავიდის შემოქმედება და დემონიზმის ტრადიციები მსოფლიო ლიტერატურაში“, რომელიც დამტკიცდა ნიზამის სახელობის ლიტერატურის ინსტიტუტის სამეცნიერო საბჭოს მიერ. დისერტაციის ავტორი ამტკიცებს, რომ ჰუსეინ ჯავიდის რომანტიზმის წყარო ზარვანის ფილოსოფიაა („ავესტა“), ხოლო მისი ფილოსოფიური და ესთეტიკური ფასეულობები სათავეს თურქული „რეგულირებადი ლიტერატურიდან“ იღებს.

## პედაგოგიური საქმიანობა 
1961 წელს აზერბაიჯანის სახელმწიფო უნივერსიტეტში სწავლის დასრულების შემდეგ, აჟდარ ისმაილოვი დაბრუნდა მშობლიურ ჩომახტურში და ადგილობრივ რვაწლიან სკოლაში მასწავლებლობა დაიწყო. 1974–1975 სასწავლო წელს რვაწლიანი სკოლა აჟდარ მუალიმის (მასწავლებლის) პირადი ინიციატივით სრულ საშუალო სკოლად გადაიქცა. საგანმანათლებლო დაწესებულების ორსართულიანი შენობა თანამედროვე ტექნიკით აღიჭურვა. განათლების ამ ცენტრის დირექტორად აჟდარ ისმაილოვი დაინიშნა.

1977 წელს ნახიჩევანის საოლქო პარტიულმა კომიტეტმა აჟდარ ისმაილოვი ნახიჩევანის პედაგოგიურ ინსტიტუტში გაგზავნა, სადაც 1994 წლამდე ლიტერატურის განყოფილების მასწავლებლად, უფროს ლექტორად, დოცენტად და პროფესორად მუშაობდა .

## სქოლიო 
კატეგორია:აზერბაიჯანელი ისტორიკოსები
კატეგორია:აზერბაიჯანელი პოლიტიკოსები
კატეგორია:საბჭოთა ისტორიკოსები
კატეგორია:ფილოლოგიურ მეცნიერებათა დოქტორები
კატეგორია:ბაქოში გარდაცვლილები
ევიანი

**ევიანი** (, სტილიზებული როგორც **evian**) – ფრანგული კომპანია, რომელიც აწარმოებს მინერალურ წყალს ჟენევის ტბის სამხრეთ სანაპიროზე, რამდენიმე წყაროდან, ებიან-ლე-ბენის მახლობლად. კომპანია წელიწადში 2 მილიარდზე მეტ პლასტმასის ბოთლს აწარმოებს.

დღეს Evian ფრანგულ მრავალეროვნულ კორპორაცია Danone-ს ეკუთვნის . მინერალური წყლის გარდა, ევიანის სახელის ქვეშ Danone Group აწარმოებს კანის მოვლის ორგანულ საშუალებებს. გარდა ამისა ამავე სახელს ატარებს მდიდრული კურორტი საფრანგეთში.

## ისტორია 
ევიანში არსებული წყლის სასარგებლო თვისებები პირველად გრაფმა ჟან-შარლ დე ლაიზერმა, ჯერ კიდევ 1789 წელს დაამტკიცა. .

ევიანი საჯარო კომპანია 1859 წელს გახდა სახელით „Société anonyme des eaux minérales de Cachat“. ერთი წლის შემდეგ ტურინის ხელშეკრულებით სავოია საფრანგეთის შემადგენლობაში შევიდა და ევიანიც ფრანგული კომპანია გახდა. 1878 წელს, მედიცინის აკადემიის რეკომენდაციით, საფრანგეთის ჯანდაცვის სამინისტრომ ხელახლა გასცა Cachat-ის წყლის ჩამოსხმის უფლება. 1908 წელს ევიანის წყლის გაყიდვა მინის ბოთლებში დაიწყო, 1969 წელს კი წყლის PVC ბოთლებში ჩამოსხმა დაიწყო.

მომდევნო წელს ევიანის ბრენდის 100%-იანი წილი BSN Group-მა შეიძინა (დღეს Danone Group). 1995 წელს დაიწყო წყლის PET ბოთლებში ჩამოსხმა.

## წარმოება 
Evian-ის წყარო საფრანგეთის ალპებში 2015 წლის განმავლობაში საფრანგეთის საზღვრებში მოქმედი ყველაზე დიდი საწარმო ობიექტი იყო. კომპანია დღეში 6 მილიონ პლასტმასის ბოთლს აწარმოებს, ეს წელიწადში 2 მილიარდზე მეტია.

Evian- ის ბრენდის ელჩები არიან მომღერალი დუა ლიპა, ჩოგბურთელი ემა რადუკანუ და სხვები.

2014 წელს ევიანმა ითანამშრომლა The Amazing Spider-Man 2 -თან რეკლამის შესაქმნელად და 150+ მილიონი ნახვა მოიპოვა YouTube-ზე .

## რესურსები ინტერნეტში 
## სქოლიო 
კატეგორია:მინერალური წყლები
კატეგორია:ფრანგული ბრენდები
კატეგორია:ჩამოსხმული წყლის ბრენდები
იურეკ ბეკერი

**იურეკ ბეკერი** (დ. 1937) ― პოლონეთში დაბადებული გერმანელი მწერალი და სცენარისტი.  ბავშვობა ლოძის ებრაელთა გეტოში გაატარა, მოგვიანებით, მშობლებთან ერთად, რავენსბრიუკისა და ზაქსენჰაუზენის საკონცენტრაციო ბანაკების პატიმარიც იყო. ომის დამთავრების შემდეგ დასახლდა აღმოსავლეთ ბერლინში. გდრ-ში ჩაბმული იყო დისიდენტურ მოძრაობაში. 1977 წელს საცხოვრებლად გადავიდა დასავლეთ ბერლინში. ავტორი თავის შემოქმედებაში იკვლევს ებრაულ იდენტობას. მისი ყველაზე გახმაურებული რომანია „მატყუარა იაკობი“ (1969).

## ბავშვობა
იურეკ ბეკერისა დაბადების ზუსტი თარიღი უცნობია, ერთადერთი ცნობილი მონაცემი 1937 წელია, რომელიც მამამისმა მისი დეპორტაციისგან თავდასაცავად გამოიყენა. სავარაუდოა, რომ ბეკერი რამდენიმე წლით ადრე იყოს დაბადებული. 

ბეკერმა ბავშვობა ლოძის გეტოში გაატარა. ხუთი წლის ასაკში გაგზავნეს რავენსბრუკის, მოგვიანებით კი ზაქსენჰაუზენის საკონცენტრაციო ბანაკში. დედამისი ჰოლოკოსტს ემსხვერპლა, მამა კი გადარჩა. ომის შემდეგ მამა-შვილი ერთმანეთს აღმოსავლეთ ბერლინში შეხვდა.

## მოღვაწეობა
1950-იან წლებში აღმოსავლეთ გერმანიის არმიაში სავალდებულო სამხედრო სამსახურის მოხდის შემდეგ ბეკერი აღმოსავლეთ ბერლინის უნივერსიტეტში ფილოსოფიას სწავლობდა, საიდანაც იგი საკუთარი არაკონფორმისტული შეხედულებების გამოხატვის გამო გარიცხეს. 1960-იან წლებში ბეკერი წერდა კინოსცენარებს, მათ შორის ერთ-ერთი იყო „მატყუარა იაკობი“, რომელიც მან ფილმის წარმოების შეწყვეტის შემდეგ რომანად აქცია. 1974 წელს კინოკომპანია DEFA-მ გადაიღო რომანის ეკრანიზაცია, რომელიც გახდა ოსკარზე ნომინირებული (უცხოენოვანი ფილმების კატეგორიაში) ერთადერთი აღმოსავლეთ გერმანული ფილმი. 1998 წელს მისი ამერიკული რიმეიქი გადაიღეს, რომელშიც მთავარ როლს რობინ უილიამსი ასრულებს. 

ბეკერი ერთ-ერთი იყო ვოლფ ბირმანის გაძევების საწინააღმდეგო პეტიციის თავდაპირველ თორმეტ ხელმომწერთაგან. აღნიშნულმა პოლიტიკურმა პროტესტმა ავტორს პრობლემები შეუქმნა, რის გამოც 1977 წელს იგი აღმოსავლეთიდან დასავლეთ ბერლინში გადავიდა, თუმცა აღმოსავლეთ ბერლინის მოქალაქეობის შენარჩუნებაც მოახერხა. 

ბეკერი 1997 წელს მსხვილი ნაწლავის კიბოთი გარდაიცვალა.

## რესურსები ინტერნეტში
* Jurek Becker — DEFA Film Library

## სქოლიო
კატეგორია:გერმანელი მამაკაცი რომანისტები
კატეგორია:ენისა და მხატვრული სიტყვიერების გერმანული აკადემიის წევრები
კატეგორია:მწერლები ანბანის მიხედვით
მატყუარა იაკობი

**მატყუარა იაკობი** — აღმოსავლეთ გერმანელი ებრაელი მწერლის, იურეკ ბეკერის, რომანი, გამოქვეყნდა 1969 წელს. 1971 წელს მიენიჭა ჰაინრიხ მანის სახელობის პრემია.

რომანის ორი ეკრანიზაცია არსებობს. პირველი (1975), რომლის რეჟისორია ფრენკ ბეიერი, წარდგენილი იყო ოსკარზე საუკეთესო უცხოენოვანი ფილმის კატეგორიაში, რითაც ოსკარზე ნომინირებული პირველი და ერთადერთი აღმოსავლეთ გერმანული ფილმი გახდა. მეორე, 1999 წლის ეკრანიზაცია,  ჰოლივუდური რიმეიკია, რომელშიც მთავარ როლს რობინ უილიამსი ასრულებს. 

## ანალიზი
სახელი „იაკობი“ ებრაულ ისტორიასა და კულტურას უკავშირდება. შესაქმის წიგნიდან ბიბლიურ ამბავში იაკობი თავისი ძმა ესავისგან პირმშოობას სიცრუის გზით მიითვისებს. კლასიკული ებრაული ტექსტების თანახმად, იაკობის ცხოვრება მისი შთამომავალი ებრაელების გადასახლებაში ცხოვრების პარალელურად წარიმართა. 

რომანი ასევე საინტერესოა იმ მხრივ, რომ იგი დაუპირისპირდა აღმოსავლეთ გერმანიაში გაბატონებულ ლიტერატურულ ნორმებს. ავტორი მასში აღწერს მეორე მსოფლიო ომის ფიქციურ მოვლენებს, თუმცა ამასთანავე ახერხებს, არ გამოხატოს ცხადი წინააღმდეგობა ნაციზმის მიმართ. 

რომანს ორი დასასრული აქვს: ფიქციური და რეალური. აღსანიშნავია, რომ ის დასასრული, რომელშიც საბჭოთა ჯარისკაცები გეტოს ათავისუფლებენ, ფიქციურია, ხოლო ის, რომელშიც გეტოს მცხოვრებლებს სიკვდილით სჯიან – რეალური.

## სქოლიო
კატეგორია:1969 წლის რომანები
კატეგორია:წიგნები მეორე მსოფლიო ომის შესახებ
ოლჰივკა (კახოვკის რაიონი)

**ოლჰივკა** () — სოფელი უკრაინაში. მდებარეობს ხერსონის ოლქის კახოვკის რაიონში. 2013 წელს სოფლის მოსახლეობა 397 კაცს შეადგენდა.

## რესურსები ინტერნეტში
* სოფლის ამინდი

კატეგორია:კახოვკის რაიონის სოფლები
ლიუბიმივკა (კახოვკის რაიონი)

**ლიუბიმივკა** () — დაბა უკრაინაში. მდებარეობს ხერსონის ოლქის კახოვკის რაიონში. 2013 წელს დაბის მოსახლეობა 5677 კაცს შეადგენდა.

## რესურსები ინტერნეტში
* დაბის ამინდი

კატეგორია:კახოვკის რაიონის დაბები
ვაზისუბნის მუსკატი

**ვაზისუბნის მუსკატი** — ქართული თეთრყურძნიანი სელექციური საღვინე ვაზის ჯიში. 

1949 წელს გამოყვანილია ვასილ ლოლაძის მიერ თელავს საცდელ სადგურში ჯიშების — მხარგრძელისა და ალექსანდროული მუსკატის შეჯვარებით.

## ბოტანიკური აღწერა
ზრდასრული ფოთოლი საშუალო ზომისაა, მომრგვალო, ღრმად დანაკვთული, ხუთნაკვთიანი. ფოთლის ქვედა მხარე დაფარულია თხელი აბლაბუდისებრი და საშუალო სისქის ჯაგრისებრი შებუსვით. ყვავილი ორსქესიანია. მტევანი საშუალო ზომისაა, ცილინდრულ-კონუსური ფორმის, კუმსი ან საშუალო სიკუმსის. მარცვალი საშუალო ზომისაა, მომრგვალო, მომწვანო-მოყვითალო ფერის. რბილობი საშუალო სიმკვრივისაა, ნაზი მუსკატური გემოთი.

ვაზისუბნის მუსკატი სიმწიფის საშუალო პერიოდის საფურნე-საღვინე ვაზის ჯიშია. სრულ სიმწიფეში სექტემბრის მეორე ნახევარში შედის. ვაზი ძლიერი ზრდისა და საშუალომოსავლიანია.

ყურძნის სრული სიმწიფის პერიოდში მისი შაქრიანობა აღწევს 20-24%-ს, ხოლო მჟავიანობა — 6.0-7.0 გ/ლ-ს.

ჯიში პერსპექტიულია როგორც სასუფრედ, ასევე სუფრის თეთრი, მშრალი და შემაგრებული ღვინის დასამზადებლად.

## ლიტერატურა
*უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 545

კატეგორია:ვაზის თეთრყურძნიანი სელექციური საღვინე ქართული ჯიშები
კახური თეთრი (ვაზის ჯიში)

**კახური თეთრი** — ქართული აბორიგენული თეთრყურძნიანი საღვინე ვაზის ჯიში კახეთიდან.

## ბოტანიკური აღწერა
ზრდასრული ფოთოლი დიდი ზომისაა, მომრგვალო, გულისებური ან თირკმლისებური ფორმის, ხუთ-შვიდნაკვთიანი, ძლიერ დანაკვთული ან მთლიანი. ფოთლის ქვედა მხარეს აქვს აბლაბუდისებრი შებუსვა. ყვავილი ორსქესიანია. მტევანი საშუალო ზომისაა, კონუსური ფორმის, თხელი. მარცვალი წვრილია, მომრგვალო ან შებრტყელებული ფორმის თეთრი, მოყვითალო ელფერით.

კახური თეთრის სიმწიფის საშუალო პერიოდის საღვინე ვაზის ჯიშია. გამოიყენება სუფრის თეთრი მშრალი ღვინის დასამზადებლად.

## ლიტერატურა
*უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 184

კატეგორია:კახეთის ვაზის ჯიშები
კატეგორია:ვაზის თეთრყურძნიანი საღვინე ქართული ჯიშები
ვოლინსკე (უკრაინა)

**ვოლინსკე** () — დასახლება უკრაინაში. მდებარეობს ხერსონის ოლქის კახოვკის რაიონში. 2013 წელს დასახლების მოსახლეობა 746 კაცს შეადგენდა.

## რესურსები ინტერნეტში
* დასახლების ამინდი

კატეგორია:კახოვკის რაიონის დასახლებები
დაისი (ვაზის ჯიში)

**დაისი** — ქართული წითელყურძნიანი სელექციური საღვინე ვაზის ჯიში. 

1966 წელს ჯიში გამოყვანილია მებაღეობა-მევენახეობისა და მეღვინეობის სამეცნიერო-კვლევით ინსტიტუტში წიპწის რადიოსელექციის გზით, რომელიც მიღებულია ჯიშების — კუკან ციბილის და საფერავის ჰიბრიდიზაციის შედეგად. ავტორები: რ. კიკაჩეიშვილი, კ. შავიშვილი, ბ. მგელაძე.

## ბოტანიკური აღწერა
ზრდასრული ფოთოლი დიდი ზომისაა, გულისმაგვარი ფორმის. ფოთლის ქვედა მხარე სუსტადაა შებუსული. ყვავილი ორსქესიანია. მტევანი საშუალო ზომისაა, ცილინდრულ-კონუსური ფორმის, ხშირად ფრთიანი, საშუალო სიკუმსის. მარცვალი საშუალო ზომისაა, მცირედ ოვალური ფორმის, მუქი ლურჯი შეფერვის. კანი ნაზი და თხელი აქვს ცვილისებრი ფიფქით საკმაოდ დაფარული. რბილობი წვნიანია, სასიამოვნო გემოთი.

ვაზი ძლიერი ზრდისაა. ყურძენი სრულ სიმწიფეში სექტემბრის მეორე ნახევრიდან შედის. სავეგეტაციო პერიოდის ხანგრძლივობა 150 დღეა, საჰექტარო მოსავლიანობა კი 10.0-15.0 ტონა. მტევნის წონა 180-230 გრამია.

ყურძნის სრული სიმწიფის პერიოდში მისი შაქრიანობა აღწევს 20-22%-ს, ხოლო მჟავიანობა — 6-7.5 გ/ლ-ს.

გამოიყენება სუფრის წითელი მშრალი ღვინის დასამზადებლად. ღვინო მიიღება ლალისფერი, სასიამოვნო გემოთი და ჯიშური არომატით.

## ლიტერატურა
*უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 545

კატეგორია:ვაზის წითელყურძნიანი სელექციური საღვინე ქართული ჯიშები
სემუელ ტარლი

200px|მინი
**სემუელ ტარლი** () —  ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი გმირი. ტელეადაპტაციისას მისი როლი შეასრულა ინგლისელმა მსახიობმა ჯონ ბრედლიმ.

თავდაპირველად პერსონაჟი გამოჩნდა 1996 წელს გამოცემულ წიგნში „სატახტოთა თამაში“. სემი არის ლორდ რენდის ტარლისა და ლედი მელის ფლორენტის უფროსი ვაჟი. ის იყო თვითგამოცხადებული მშიშარა, რომელსაც ძალიან უყვარდა წიგნების კითხვა. როდესაც ის 15 წლის გახდა მამამ აიძულა, რომ უარი ეთქვა მემკვიდრეობაზე და ღამის საგუშაგოს წევრი გამხდარიყო, რადგან მისი უმცროსი ძმა დიკონ ტარლი გამხდარიყო მემკვიდრე. კედელზე მსახურობისას მან გაიცნო თავისი საუკეთესო მეგობარი ჯონ სნოუ. შემდგომში ის გამოჩნდა წიგნში „მეფეთა ჯახი“ (1998), მოგვიანებით კი გახდა ერთ-ერთი ცენტრალური პერსონაჟი, რომელსაც ჰქონდა ცალკე ეპიზოდები რომანებში „ხმლების ქარიშხალი“ (2000) და „ნადიმი ყვავებისთვის“ (2005).

## პერსონაჟის აღწერა 
სემუელ ტარლის ჰყავს ოთხი და-ძმა, რომელთაგან ორი უცნობია. მისი დედის ლედი მელის ფლორენტის მეშვეობით მას ნათესაური კავშირი აქვს ბარათეონებთან. მას აქვს მუქი თმა, ფერმკრთალი თვალები და დიდი მთვარის ფორმის სახე და ძალიან მსუქანია. ჯონ სნოუ თავდაპირველად ამბობს, რომ სემი ყველაზე მსუქანი ბიჭია, ვინც კი ოდესმე უნახავს და თვლის რომ ის ოც ქვას იწონის (130 კგ; 280 ფუნტი). 

ნაზ ახალგაზრდას, სემუელს უყვარს მუსიკა და სიმღერები, ურჩევნია წიგნები იარაღს, ეშინია სისხლისა და ძალადობის, რითაც მამის ძლიერი ზიზღი დაიმსახურა. სემუელის წლების იმედგაცრუებების შედეგად, რენდილის დიდი ყურადღება მიიპყრო მისი უფრო პერსპექტიული უმცროსი ვაჟის დიკონის მომავალმა, რომელმაც აჩვენა მისი მთელი ფიზიკური ძალა, რომელიც სემს აკლდა, ამიტომაც გადაწყვიტა მისი მემკვიდრე დიკონი გამხდარიყო. სემის მეთხუთმეტე დაბადების დღეზე რენდილმა აიძულა უარი ეთქვა მემკვიდრეობაზე და უარის თქმის შემთხვევაში მოკვლით დაემუქრა. შავციხეში მისვლის შემდეგ, სემუელს აბუჩად იგდებდნენ მისი ჭარბი წონის გამო და ხშირად უწოდებდნენ „სერ გოჭს“. 
მიუხედავად იმისა, რომ იგი მეგობრებისგან განსხვავებით ნაკლებად ბრძოლისუნარიანი და მხდალია, სემველი არის უაღრესად ინტელექტუალური, დაკვირვებული ადამიანი, რისი საშუალებითაც ის გახდა მეისტერ ეიმონის და მოგვიანებით მისი საუკეთესო მეგობრის ჯონ სნოუს სანდო მეწყვილე. მეოთხე წიგნში სემი გაგზავნილია ჯონის მიერ ძველი ქალაქის ციტადელში, სადაც მიიღეს ახალბედა სტაჟიორად, რომელსაც მეთვალყურეობს არქიმესტერ მარვინი და თანამებრძოლი ალერასი.

## ლიტერატურა
* *ჯ.რ.რ მარტინი*, სატახტოთა თამაში, აშშ., 1996
* *ჯ.რ.რ მარტინი*, მეფეთა ჯახი, აშშ., 1998
* *ჯ.რ.რ მარტინი*, ხმლების ქარისხალი, აშშ., 2000
* *ჯ.რ.რ მარტინი*, ნადიმი ყვავებისათვის, აშშ., 2005
* *ჯ.რ.რ მარტინი*, ცეკვა დრაკონებთან, აშშ., 2011

## რესურსები ინტერნეტში
*სემუელ ტარლი

კატეგორია:სატახტოთა თამაში
კატეგორია:ყინულისა და ცეცხლის სიმღერის პერსონაჟები
ბლაჰოდატნე (სკადოვსკის რაიონი)

**ბლაჰოდატნე** ({{lang-uk|Благодатн094349 კაცს შეადგენდა.

## რესურსები ინტერნეტში
* სოფლის ამინდი

კატეგორია:სკადოვსკის რაიონის სოფლები
ფიტოფთორა

**ფიტოფთორა** () — მიკროსკოპული ცრუსოკოების გვარი ოომიცეტების კლასისა. ცნობილია 70-მდე სახეობა. უმაღლესი მცენარეების ფართოდ გავრცელებული პარაზიტული ორგანიზმებია. იწვევენ **ფიტოფთოროზს**. მიცელიუმი ჰაუსტორიუმის დახმარებით უჯრედთშორისიდან აღწევს მასპინძლის უჯრედების შიგნით; შეუძლია უჯრედის კედლის გარღვევაც, რაც მასპინძელი მცენარის ქსოვილების სწრაფ კვდომას იწვევს და ფოთლებზე მურა ლაქების სახით ვლინდება. ვრცელდება ზოოსპორებით, ზოოსპორანგიუმებით (კონიდიუმები), წყლითა და ქარით; მიცელიუმი ინახება გორგლებში, ზოოსპორები — მცენარეულ ნარჩენებში, ნიადაგში, თესლში. დაზიანებული ფოთლის ქვედა მხრიდან ლაქის მოსაზღვრედ შესამჩნევია მოთეთრო ნაფიფქი — პარაზიტის სპორების წარმოქმნის პროცესი, სადაც თავმოყრილია სპორანგიოფორების კონები ზოოსპორანგიუმებთან ან კონიდიუმებთან ერთად, რომლებიც ფოთლის ბაგეებიდანაა გამოყოფილი. წვიმიან ამინდში და უხვი ნამისა და ნისლის დროს დაავადება იღებს მასობრივ ხასიათს — ეპიფიტოტიას. ყველაზე მეტად მნიშვნელოვანი პრაქტიკული მნიშვნელობა აქვს ე.წ. კარტოფილის სოკოს (*P. infestans*), რომელიც აზიანებს კარტოფილს, პომიდორსა და სხვა ძაღლყურძენასებრ მცენარეებს. ვითარდება ფოთლებსა და გორგლებზე, რომელთა შენახვის პროცესში ჩნდება სველი სიდამპლე. ევროპაში კარტოფილთან ერთად შემოტანილია სამხრეთ ამერიკიდან, 1830-იან წლებში. 1845 წელს გამოიწვია ამ კულტურის პირველი ეპიფიტოტია. 1840-იან წლებში კარტოფილის ფიტოფთოროზის ეპიფიტოტიის გამო ირლანდიაში შიმშილისგან დაიხოცა დაახლოებით 1 მილიონი ადამიანი, 2 მილიონამდე კი იძულებული გახდა ემიგრაციაში წასულიყო (იხ. ირლანდიის დიდი შიმშილობა).  იწვევს კარტოფილის გორგლების ვარდისფერ სიდამპლეს, აგრეთვე ფოთლების ნეკროზს. მარწყვის ფესვის სიდამპლე () ზოგან საკარანტინო ობიექტია.  სამხრეთული მერქნიანი ჯიშების ფესვის სიდამპლის გამომწვევია.  სამხრეთ ევროპაში იწვევს წაბლის ე.წ. „მელნის დაავადებას“;  — მრავალი დეკორატიული ბუჩქისა და ხის ხმობას. ფიტოფთორით აგრეთვე ზიანდება თხილი, კორპის მუხა, ქინაქინის ხე და რიგი სხვა ტროპიკული და სუბტროპიკული მცენარე.

 აგროტექნიკოსის მიერ რეკომენდებული კარანტინის დაცვა, თესლბრუნვა, კულტურის სივრცითი იზოლაცია, ფიტოფთოროზისადმი გამძლე ჯიშების გამოყენება, სათესი მასალისა და მცენარის დამუშავება ფუნგიციდებით.

## სქოლიო 
კატეგორია:ოომიცეტები
ჯუჯუცუ

**ჯუჯუცუ** ( ) ხშირად მოიხსენიებენ როგორც **ჯიუ-ჯიცუ** და **ჯუ-ჯიცუ** —  იაპონური შერეული საბრძოლო ხელოვნების ოჯახი და ახლო ბრძოლის (შეუიარაღებელი ან მცირედ აღჭურვილი) სისტემა. გამოიყენება როგორც თავდაცვის, ასევე შეტევის მიზნით. საბრძოლო ხელოვნების ამ ფორმით შესაძლებელია მოწინააღმდეგის დაჭერა და პარალიზება. იაპონიაში, XVII საუკუნეში ჯუჯუცუ განავითარა მებრძოლთა კლასმა. მას იყენებდნენ ბრძოლის დროს ფარიკაობასთან ერთად. ჯუჯუცუს ტექნიკებს იყენებს მრავალი საბრძოლო ხელოვნება და სპორტი: ძიუდო, აიკიდო, ბრაზილიური ჯიუ-ჯიცუ, შერეული საბრძოლო ხელოვნება და სხვა.

## დახასიათება 
"Jū" ითარგმნება როგორც  "ფაფუკი, რბილი, ელასტიური, მოქნილი, დამყოლი". "jutsu" - "ხელოვნება ან ტექნიკა". ჯუჯუცუს ფილოსოფიური ბირთვია მიმართოს მოწინააღმდეგის ძალა თავისივე საწინააღმდეგოდ. იგი შეიქმნა ბრძოლისთვის, სამურაების პერიოდის ფეოდალურ იაპონიაში, როგორც მედოდი გაენადგურებინათ მეტოქე იარაღის გარეშე, ან მცირე იარაღით. მძიმედ აღჭურვილი მეტოქის არაეფექტურობა რომ დაემტკიცებინათ, პრაქტიკანტები საწავლობდნენ მტრის განეიტრალების ისეთ მეთოდებს როგორიც არის: ქინძისთავის ფორმა, სახსრების ბლოკირება, დანარცხება. ეს ტექნიკები შეიქმნა იმისთვის, რომ მოწინააღმდეგის ენერგია მისსავე საწინააღმდეგოდ გამოეყენებინათ, სანამ მეტოქე განახორციელებდა მას.

ხელოვნებას აქვს მრავალფეროვანი მიდგომა. ჯუჯუცუს სკოლებში „რიუ“() გრეპლინგის სხვადასხვა ფორმა ისწავლება (გადაგდება, მიწაზე დანარცხება, ფეხის გამოსმა, მახეები, ქინძისთავები, სახსრის მარყუჟი, დაჭერა, კისრის მარყუჟი, თმით დაჭერა, გათიშვა, სტრაიკინგი და ფეხით დარტყმები). სხვადასხვა სკოლა იარაღსაც იყენებს. დღეს ჯუჯუცუ წარმოადგენს როგორც ტრადიციულ თავდაცვით ხელოვნებას, ასევე სპორტის სახეობას. გამოსარჩევია, ოლიმპიური სპორტის სახეობები: ძიუდო, რომელიც მეცხრამეტე საუკუნის მიწურულს შექმნა ძიგორო კანომ, როგორც ჯუჯუცუს ერთ-ერთი სახეობა. ასევე, სამბო და ბრაზილიური ჯიუ-ჯიცუ, რომელიც ადრე (მეორე მსოფლიო ომამდე) წარმოადგენდა კოდოკანური ძიუდოს ვერსიას, სადაც აქცენტი მიმართულია მიწაზე ბრძოლისკენ(იგი მიზეზი გახდა კოსენური ძიუდოს შექმნის).

## ეტიმოლოგია 
XX საუკუნის პირველ ნახევრამდე, კანჯის მეორე რომანიზაციამდე, „ჯიცუ“ სტანდარტულ იაპონურში არ გამოითქმოდა. არასტანდარტული წერის შედეგად, სიტყვაში არსებული მეორე მოკლე „უ“ ახლოს იყო ინგლისურ „ი“-სთან. შესაძლებელია, იმიტომ აისახა ტოკიოს დიალექტში და შეერწყა „ჯუ“ - „ჯის“. იაპონური საბრძოლო ხელოვნების გაცნობამდე არსებული გამოთქმა, ადრინდელი სახით შემორჩა მრავალ ადგილზე. ჯუ-ჯიცუ გავრცელებულია საფრანგეთში, კანადაში და დიდ ბრიტანეთში, ხოლო ჯიუ-ჯიცუს ფართოდ იყენებს გერმანია და ბრაზილია. ასევე, იაპონური ჯუჯუცუ განსხვავდება ჯუჯიცუსგან, რომელიც აშშ-ში გამოიყენება.
ბრიანა ტართელი

300px|მინი|ალტ=გვენდოლინ კრისტი
**ბრიანა ტართელი** () —  ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი გმირი. ტელეადაპტაციისას მისი როლი შეასრულა ინგლისელმა მსახიობმა გვენდოლინ კრისტი.

პერსონაჟი პირველად გამოჩნდა 1998 წელს გამოცემულ წიგნში „მეფეთა ჯახი“ როგორც რენლი ბარათეონის პირად მცველთაგან ერთ-ერთი. მოგვიანებით მან ლედი კეიტლინ სტარკს შეჰფიცა რომ მის ქალიშვილებს დაიცავდა და ვინტერფელში დააბრუნებდა. ის მოგვიანებით ჩნდება წიგნებში „ნადიმი ყვავებისთვის“ (2005), და „ცეკვა დრაკონებთან“ (2011).

## პერსონაჟი 
ბრიანა არის ლორდ სელვინ ტართის ერთადერთი შვილი. მას ჰყავდა 3 და-ძმა, როდესაც მისი ძმა გალადონი 8 წლის იყო ზღვაში დაიხრჩო ხოლო მისი ორი უმცროსი და ჩვილობისას გარდაეცვალა დედა კი მაშინ მოკვდა როდესაც ის ჯერ კიდევ ბავშვი იყო. 
ბრიენს აღწერენ, როგორც  გარეგნულად არაქალურს  და ითვლება არამიმზიდველად. ის არის ძალიან მაღალი, დაკუნთული, ბრტყელ-მკერდიანი და უსუსური, ჩალისფერი თმით და ფართო უხეში ნაკვთებით დაფარული. მისი კბილები გამოკვეთილი და კეხიანია, პირი ფართო, ტუჩები შეშუპებული და ცხვირი არაერთხელ გატეხილი აქვს.

იმის გამო რომ ბრიანა ქალი იყო მისსადმი ხალხს მუდამ სტერეოტიპული დამოკიდებულება ჰქონდა, მიუხედავ იმისა რომ ის ვესტეროსში ერთ-ერთი საუკეთესო მოფარიკავე იყო. ვინტერფელის ბრძოლამდე სერ ჯეიმი ლანისტერმა მას რაინდის წოდება მიანიჭა და გახდა პირველი ქალი რაინდი ვესტეროსში. მოგვიანებით ის გახდა მეფე ბრან პირველად წოდებულის ანდალთა და პირველყოფილთა მეფის მცველებთა მეთაური.

## ლიტერატურა
* *ჯ.რ.რ მარტინი*, მეფეთა ჯახი, აშშ., 1998
* *ჯ.რ.რ მარტინი*, ხმლების ქარისხალი, აშშ., 2000
* *ჯ.რ.რ მარტინი*, ნადიმი ყვავებისათვის, აშშ., 2005
* *ჯ.რ.რ მარტინი*, ცეკვა დრაკონებთან, აშშ., 2011

## რესურსები ინტერნეტში
*ბრიანა ტართელი

კატეგორია:სატახტოთა თამაში
კატეგორია:ყინულისა და ცეცხლის სიმღერის პერსონაჟები
თეთრი ია

**თეთრი ია** — მრავალწლიანი ბალახოვანი მცენარეა, უღერო, ივითარებს გრძელ მიწისზედა ყლორტებს, ან ყლორტების გარეშეა. ფოთლები როზეტულია, მუქი მწვანე, ოვალურ – გულისებური, შებუსული, კიდეზე დაკბილული. თანაფოთლები ლანცეტაა, ფოჩებიან -წამწამებიანი. გვირგვინის ფურცლები იისფერია ან თეთრი, სურნელოვანი ან უსუნო. ყვ. ნაყ. III-IV. იზრდება დაბლობიდან მთის ზედა
სარტყლამდე – ტყეებში, ბუჩქნარებს შორის, ბალახოვან ფერდობებზე. გავრცელებულია მთელ საქართველოში. გავრცელების საერთო არეალი მოიცავს კავკასიას, ცენტრალურ და სამხრეთ ევროპას.

## ლიტერატურა
*სუხიტაშვილი კ*., საქართველოს ყვავილოვანი მცენარეები, თბ., 2018, გვ. 804.
რცხილაფოთოლა ძელქვა

**რცხილაფოთოლა ძელქვა**—25-30 მ-მდე სიმაღლის ხეა, მორუხო-მწვანე, სქელი,
მკვრივი ქერქით. ნორჩი ტოტები მუქი მურა ფერისაა. ფოთლები მოყვანილობით მოგრძო კვერცხისებურია ან ელიფსური, წაწვეტებული, თითქმის მჯდომარე ან მოკლეყუნწიანი, კიდეზე მახვილ ან მრგვლად ხერხკბილა. ყვავილსაფარი მომურო ფერისაა, ოდნავ შებუსული, კვერცხის ფორმის ნაკვთებით. ყვ. III, ნაყ. VIII-IX. იზრდება ზღვისპირა დაბლობებსა და მთის ქვედა სარტყელში – ტენიან ტყეებში, მდინარეთა ნაპირებზე და ხეობების გაყოლებით. საქართველოში გავრცელებულია სამეგრელოში, იმერეთში, გურიასა და კახეთში. მცენარე შესულია საქართველოს წითელ ნუსხაში, როგორც მოწყვლადი სახეობა. გავრცელების საერთო არეალი მოიცავს სამხრეთკავკასიას, მცირე აზიას, ირან

## ლიტერატურა
*სუხიტაშვილი კ*., საქართველოს ყვავილოვანი მცენარეები, თბ., 2018, გვ. 802.
ყანის ია

**ყანის ია**—20 სმ – მდე სიმაღლის ერთწლიანი ბალახოვანი მცენარეა. ღერო დატოტვილია, სუსტად შებუსული. ქვედა ფოთლები პატარა ზომისაა, ნიჩბისებური. ფოთლების ქვედა მხარე შებუსულია. ყუნწიანი შუა ფოთლები კვერცხის ფორმისაა ან ელიფსური. თანაყვავილები ფრთისებურად არის განკვეთილი. გვირგვინის სურნელოვანი ფურცლები მუქი მოყვითალოა ან თეთრი. ყვ. ნაყ. IV-VII. იზრდება დაბლობიდან მთის ზედა სარტყლამდე ტყეებში, ბუჩქნარებში ბალახოვან ფერდობებზე, რუდერალურ ადგილებში. გავრცელებულია მთელ საქართველოში. გავრცელების საერთო არეალი მოიცავს კავკასიას, ევროპას, მცირე აზიას

## ლიტერატურა
*სუხიტაშვილი კ*., საქართველოს ყვავილოვანი მცენარეები, თბ., 2018, გვ. 806.

კატეგორია:მცენარეები
ზელენი-პიდი

**ზელენი-პიდი** () — დასახლება უკრაინაში. მდებარეობს ხერსონის ოლქის კახოვკის რაიონში. 2013 წელს დასახლების მოსახლეობა 1125 კაცს შეადგენდა.

## რესურსები ინტერნეტში
* დასახლების ამინდი

კატეგორია:კახოვკის რაიონის დასახლებები
ტრანსცენდენტური ეტიუდი №12 (ლისტი)

**ტრანსცენდენტური ეტიუდი №12 სი მინორში** — ფერენც ლისტის ტრანსცენდენტური ეტიუდებიდან რიგით მე-12 საფორტეპიანო ეტიუდი. მისი საპროგრამო სახელწოდებაა **„Chasse-neige“** („ქარბუქი“). ეტიუდი დაფუძნებულია ტრემოლოებზე, თუმცა შეიცავს მრავალ სხვა ტექნიკურ სირთულეს, როგორიცაა გრძელი ნახტომები და სწრაფი ქრომატული გამები, ხოლო დასაწყისი მოითხოვს ძალიან ნაზ და რბილ შესრულებას. ნაწარმოები თანდათან გადადის ძლიერ კულმინაციაში. იგი ერთ-ერთი ურთულესი ტრანსცენდენტური ეტიუდია, მისი სირთულე 9 ქულიდან 9-ით შეაფასა გამომცემლობა G. Henle Verlag-მა, რითაც სირთულის მიხედვით უმაღლესი ქულის მქონე ექვს ეტიუდს შორის მოხვდა.

ფერუჩიო ბუზონმა განაცხადა, რომ ეტიუდი „პოეტური ბუნების უმშვენიერესია მაგალითია, ალბათ, მუსიკის ყველა ჟანრში“. მან ნამუშევარი აღწერა, როგორც „ჩინებულად და მდგრადად მომავალი თოვლი, რომელიც პეიზაჟსა და ადამიანებს თანდათან ფარავს“.

## რესურსები ინტერნეტში 
* 

## სქოლიო
ტრანსცენდენტური 12
კატეგორია:ნაწარმოებები სი ბემოლ მინორში
კატეგორია:1852 წლის ნაწარმოებები
რატი ანდრონიკაშვილი

**რატი ანდრონიკაშვილი** — ქართველი კალათბურთელი, რომელიც თამაშობს ამერიკის კოლეჯთა ლიგის კრეიტონ ბლუჯეისში, აღმოსავლეთის დიდი კონფერენცია. 1.93 მეტრის სიმაღლის კალათბურთელი გამთამაშებლისა და მსროლელის პოზიციებზე თამაშობს.

## კარიერა
ანდრონიკაშვილი საქართველოს სუპერლიგის გუნდ ენერჯი ინვესტს 2020 წელს შეუერთდა, სადაც საშუალოდ 7.0 ქულას, 1.0 მოხსნასა და 1.0 გადაცემას ასრულებდა.
2020 წლის მაისში ანდრონიკაშვილმა ხელშეკრულება გააფორმა ამერიკის შეერთებული შტატების კოლეჯთა ლიგის გუნდთან, კრეიტონ ბლუჯეისთან.

2020 წლის 6 ნოემბერს ანდრონიკაშვილმა წინა ჯვარედინი იოგის დაზიანება მიიღო, რის გამოც იძულებული გახდა მთელი სეზონი გამოეტოვებინა.

2022 წლის აგვისტოში ცნობილი გახდა, რომ სანაკრებო შეკრების შემდეგ ქართველი კალათბურთელი კრეიტონში, ამერიკის შეერთებულ შტატებში აღარ დაბრუნდება და კარიერას ევროპულ კლუბში გააგრძელებს. ამის შესახებ კალათბურთელმა კლუბს უკვე აცნობა.

## ეროვნული ნაკრები
რატი ანდრონიკაშვილი 2019 წლიდან საქართველოს ეროვნული საკალათბურთო ნაკრების წევრია. წარსულში ის ასევე წარმოადგენდა საქართველოს 19 წლამდე კალათბურთელთა ნაკრებსა 2019 წლის ფიბას 18 წლამდელთა ევროპის ჩემპიონატის B დივიზიონში ანდრონიკაშვილის საშუალო მაჩვენებელი იყო: 17.4 ქულა, 5.9 მოხსნა და 4.0 შედეგიანი გადაცემა.

## რესურსები ინტერნეტში
*ანდრონიკაშვილი კრეიტონ ბლუჯეის საიტზე

## სქოლიო
კატეგორია:ქართველი კალათბურთელები
კატეგორია:ანდრონიკაშვილები
კატეგორია:დაბადებული 19 მარტი
კატეგორია:დაბადებული 2001
კატეგორია:ცოცხალი ადამიანები
ხან-ბაღი (ყარაბაღი)

**ხან-ბაღი** () – ყოფილი სოფელი აზერბაიჯანში, ქალაქ შუშასთან ახლოს. ამჟამად ეს ტერიტორია ხანქენდის ნაწილად ითვლება.

## ისტორია
1806 წლის 12 ივნისს, იბრაჰიმ ხანი და მისი ოჯახი, რუსი მაიორის ლისანევიჩის რაზმმა შუშასთან ახლოს, სოფელ ხან-ბაღიში მოკლეს.

## დაიბადნენ 
*ბულბული - აქ დაიბადა მსოფლიოში ცნობილი აზერბაიჯანელი საოპერო მომღერალი.

## რესურსები ინტერნეტში
* Azerinfo 

## სქოლიო
კატეგორია:შუშის რაიონის სოფლები
ხისტაინი

**ხისტაინი** (, ) — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის სობრარბეს კომარკის შემადგენლობაში.  ფართობი — 75,90 კმ². მოსახლეობა — 147 კაცი (2020 წ.).

## იხილეთ აგრეთვე
* უესკის მუნიციპალიტეტები

## რესურსები ინტერნეტში
* ხისტაინის მუნიციპალიტეტის ოფიციალური საიტი 
* Gran Enciclopedia Aragonesa - ხისტაინი 

## სქოლიო
კატეგორია:უესკის მუნიციპალიტეტები
ვოლოდიმირივკა (სკადოვსკის რაიონი)

**ვოლოდიმირივკა** () — სოფელი უკრაინაში. მდებარეობს ხერსონის ოლქის სკადოვსკის რაიონში. 2013 წელს სოფლის მოსახლეობა 881 კაცს შეადგენდა.

## რესურსები ინტერნეტში
* სოფლის ამინდი

კატეგორია:სკადოვსკის რაიონის სოფლები
ჯაბრაილ დოვლათზადე

**ჯაბრაილ დოვლათზადე** (; ) — სახელმწიფო სასაზღვრო სამსახურის სასაზღვრო ჯარების ჯარისკაცი, ყარაბაღის მეორე ომის მონაწილე, სადაც ბრძოლების დროს დაიღუპა.

## ცხოვრება 
დოვლათზადე დაიბადა 2001 წლის 11 სექტემბერს, ქალაქ სუმგაითში, მალეიკა და დოვლათ დოვლათზადების ოჯახში.

## სამხედრო წლები 
2019 წლის ოქტომბრიდან, დოვლათზადე სამხედრო სამსახურში ჯალილაბადის რაიონის სასაზღვრო ჯარებში გაიწვიეს.

### მონაწილეობა ყარაბაღის მეორე ომში 
დოვლათზადე, როგორც რიგითი ჯარისკაცი, ყარაბაღის ომის დროს მუროვდაღის მიმართულებით იბრძოდა. დოვლათზადე 28 სექტემბერს, ქალბაჯარის ტერიტორიაზე მიმდინარე ბრძოლების დროს დაიღუპა. დაკრძალეს ბაქოს მეორე საპატიო ხეივანში.

აზერბაიჯანის პრეზიდენტის, ილჰამ ალიევის 2020 წლის ბრძანებით, ჯაბრაილ დოვლათზადე სიკვდილის შემდგომ დააჯილდოვეს „სამშობლოსათვის“ თავდადების მედლით, აზერბაიჯანის ტერიტორიული მთლიანობის აღდგენისთვის მიმართული სამხედრო ოპერაციებში მონაწილეობისა და აღსრულების დროს დაკისრებული მოვალეობების ღირსეულად შესრულებისთვის.

ილჰამ ალიევის 2021 წლის ბრძანებით, ჯაბრაილ დოვლათზადე სიკვდილის შემდგომ დააჯილდოვეს „ქალბაჯარის განთავისუფლებისთვის“ მედლით, ქალბაჯარის რაიონის განთავისუფლებისთვის მიმართული სამხედრო ოპერაციებში გამოჩენილი გამბედაობისა და სიმამაცისთვის. 

## ჯილდოები 
* ბმული=Fayl:AZ_For_The_Fatherland_medal_ribbon_(2nd_version).png|50x50პქ (15.12.2020) — მედალი „სამშობლოსათვის“ (სიკვდილის შემდგომ)
* ბმული=Fayl:Azerbaijani Flag Order ribbon (2nd version).svg|50x50პქ (15.12.2020) — ორდენი „აზერბაიჯანის დროშა“ (სიკვდილის შემდგომ)
* ბმული=Fayl:AZ_For_liberation_medal_ribbon.png|class=ve-pasteProtect|50x50პქ (24.06.2021) — მედალი „ქალბაჯარის გათავისუფლებისთვის“ (სიკვდილის შემდგომ)

## სქოლიო
კატეგორია:დაბადებული 11 სექტემბერი
კატეგორია:დაბადებული 2001
კატეგორია:გარდაცვლილი 28 სექტემბერი
კატეგორია:გარდაცვლილი 2020
კატეგორია:აზერბაიჯანელი სამხედრო მოღვაწეები
ბადურაშვილი

საკუთარი სახელი **ბადურაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ლალი ბადურაშვილი — ქართველი მსახიობი
* ნინი ბადურაშვილი — ქართველი მომღერალი
* სიკო ბადურაშვილი — ქართველი პოეტი

კატეგორია:ქართული გვარები
საჩხერის სამთო მომზადების სკოლა

ბმული=//upload.wikimedia.org/wikipedia/commons/thumb/3/35/Sachkhere_Mountain_Training_School_logo.png/220px-Sachkhere_Mountain_Training_School_logo.png|მინი| საჩხერის სამთო მომზადების სკოლის ლოგო

**საჩხერის სამთო მომზადების სკოლა** — სამთო საბრძოლო სასწავლო დაწესებულება საქართველოში, რომელიც მდებარეობს ქვეყნის დასავლეთით ქალაქ საჩხერესთან . დაარსდა 2006 წლის 14 აგვისტოს და ოპერირებს საქართველოს შეიარაღებული ძალების სამხედრო მომზადებისა და განათლების სარდლობის გაერთიანებული შტაბი.

საჩხერის სამთო მომზადების სკოლა შეიქმნა მე-16 სამთო ბატალიონის ბაზაზე, რომლის წინამორბედი, საჩხერის ბატალიონი, იყო ერთ-ერთი პირველი ეროვნული გვარდიის ქვედანაყოფი, რომელიც შეიქმნა საქართველოში საბჭოთა კავშირისგან დამოუკიდებლობისთვის ბრძოლის დროს 1991 წელს. ბატალიონის დამფუძნებელმა და მეთაურმა ბესარიონ ქუთათელაძემ

სკოლა დაარსდა ამერიკისა და საფრანგეთის მხარდაჭერით. საფრანგეთმა ასევე მოამზადა ინსტრუქტორები ქართველ ოფიცერთა სკოლაში. 2010 წელს, ნატო-საქართველოს თანამშრომლობის ფარგლებში, სკოლას მიენიჭა კვალიფიკაცია: პარტნიორობა მშვიდობისათვის სასწავლო და განათლების ცენტრი.

## სქოლიო
კატეგორია:2006 წელს დაარსებულები საქართველოში
კატეგორია:სამთო მომზადების სკოლები
კატეგორია:სამხედრო მომზადება და განათლება საქართველოში
მარჯერი ტაირელი

200px|მინი

**მარჯერი ტაირელი** () —  ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი გმირი. ტელეადაპტაციისას მისი როლი შეასრულა ინგლისელმა მსახიობმა ნატალი დორმერი.

თავდაპირველად პერსონაჟი ნახსენებია 1996 წელს გამოცემულ წიგნში „სატახტოთა თამაში“. მარჯერი არის ვესტეროსის მეორე ყველაზე მდიდარი ოჯახის ტაირელის წევრი, მას ჰყავს ძმა სერ ლორას ტაირელი და არის ლედი ოლენა ტაირელის შვილიშვილი. მისი პერსონაჟი მოგვიანებით გვხვდება წიგნებში„მეფეთა ჯახი“ (1998),  „ხმლების ქარიშხალი“, (2000) „ნადიმი ყვავებისთვის“ (2005), და „ცეკვა დრაკონებთან“ (2011).

## ბავშვობა 
მარჯერი არის ზენაბაღის ლორდის მეის ტაირელის ერთადერთი ქალიშვილი, წიგნის მიხედვით მას ჰყავს სამი ძმა ვილასი, გარლანი და ლორასი ყვავილების რაინდი რომელიც მოგვიანებით გახდა მეფის ქეშიკთა წევრი. 

მარჯერი ბებიის მსგავსად, ის არის გამჭრიახი, ამბიციური და ადაპტირებადი და იყენებს თავის სილამაზეს, კეთილშობილებას და ოჯახის გავლენას, რათა უზრუნველყოს ძალა საკუთარი თავისთვის

## სიუჟეტი 
მარჯერი პირველად გამოჩნდა როგორც მეფე რენლი ბარათეონის ცოლი რომელიც მხარს უჭერს მისი მეუღლის რკინის ტახტზე ასვლას. მოვიანებით როდესაც რენლი მოკლეს ტაირელების ოჯახმა მხარი დაუჭირა მეფე ჯოფრი ბარათეონს და კავშირის გასამყარებლად შედგა ჯოფრისა და მარჯერის შორის ქორწინება, თუმცა ჯოფრი თავისივე ქორწილში მოკლეს ამიტომაც მარჯერი დაქორწინდა მის უმცროს ძმაზე ტომენ ბარათეონზე. მიუხედავად იმისა რომ მარჯერი დედოფალი იყო მას დიდხანს არ დასცალდა სამეფოს მართვა რადგან ის შეიპყრეს ფანატიკოსებმა რომლებსაც „ბეღურები“ ეწოდებოდათ. მარჯერი და მისი ოჯახი ბეილორის დიდ სეპტაში დაიხოცნენ გაჩენილი ხანძრის გამო, რომელიც დედოფალმა სერსეი ლანისტერმა მოაწყო.

## ლიტერატურა
* *ჯ.რ.რ მარტინი*, სატახტოთა თამაში, აშშ., 1996
* *ჯ.რ.რ მარტინი*, მეფეთა ჯახი, აშშ., 1998
* *ჯ.რ.რ მარტინი*, ხმლების ქარისხალი, აშშ., 2000
* *ჯ.რ.რ მარტინი*, ნადიმი ყვავებისათვის, აშშ., 2005
* *ჯ.რ.რ მარტინი*, ცეკვა დრაკონებთან, აშშ., 2011

## რესურსები ინტერნეტში
*მარჯერი ტაირელი

კატეგორია:სატახტოთა თამაში
კატეგორია:ყინულისა და ცეცხლის სიმღერის პერსონაჟები